ભારતની વાત કરીએ તો ભારતના કેટલાક કલાકારો સૉશિયલ મિડિયાના આધારે જ પ્રસિદ્ધ થયા તેમ કહીએ તો ખોટું નથી. ઢીંચક પૂજા આવું જ એક નામ છે. પૂજા જૈનનો પરિચય આપવો હોય તો ભારતીય યૂટ્યૂબર અને ગાયક એવું કહેવાય છે કારણકે તે યૂટ્યૂબથી જ પ્રસિદ્ધ થઈ છે. લીલીસિંહ સુપરવુમનના નામે પ્રસિદ્ધ થઈ તો તે તેના વ્લૉગના કારણે. એ કહેવાની જરૂર ખરી કે બ્લૉગ એટલે લખાણ અથવા વિડિયો અથવા બંને મિશ્ર. પણ વ્લૉગ એટલે માત્ર વિડિયો. તેણે ૨૦૧૦માં યૂ ટ્યૂબ ચેનલ ચાલુ કરી હતી. ત્યારથી તેના ૮૫ લાખ સબસ્ક્રાઇબર થઈ ગયા છે. આવો જ એક બીજો શખ્સ છે કેઆરકે ખાન. તે તેની ફિલ્મના કારણે ઓછો અને ટ્વિટરના કારણે વધુ જાણીતો બન્યો છે. હકીકતમાં એમ કહેવું યોગ્ય રહેશે કે તેણે વિવાદાસ્પદ ટ્વીટ કરીને કુખ્યાતિ મેળવી છે.